
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1054 

13 Ιουλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Μέτρα υπέρ των παραγωγών της χώρας που οι γεωρ- 
γοκτηνοτροφικές και αλιευτικές τους εκμεταλλεύ¬ 
σεις ζημιώθηκαν από θεομηνίες (κατολισθήσεις, 
πλημμύρες), δυσμενείς καιρικές συνθήκες (πάγος, 
βροχή, ανεμοθύελλα, ξηρασία) και ασθένειες ως 
αποτέλεσμα δυσμενών καιρικών συνθηκών, κατά τη 

χρονική περίοδο Μάρτιος 2002 - Μάρτιος 2003 1 

Καθιέρωση υπερωριακής εργασίας σε υπάλληλο του 
Δήμου Σκοτούσσης Ν. Σερρώνγιατηντήρηση πρα¬ 
κτικών συνεδριάσεων του Δημοτικού Συμβουλίου 

του Δήμου μας. 2 

Καθιέρωση υπερωριακής εργασίας για ανέθεση διεκ¬ 
περαίωσης της διοικητικής και οικονομικής υπηρε¬ 
σίας του Ν.Π.Δ.Δ. «ΠΝΕΥΜΑΤΙΚΟ - ΠΟΛΙΤΙΣΤΙΚΟ 
ΚΕΝΤΡΟ ΔΗΜΟΥ ΣΚΟΤΟΥΣΣΗΣ» Ν. Σερρών σε 

υπάλληλο του Δήμου Σκοτούσσης Ν. Σερρών. 3 

Καθιέρωση υπερωριακής εργασίας σε υπάλληλο του Δή¬ 
μου Σκοτούσσης Ν. Σερρώνγιατηντήρηση πρακτικών 
συνεδριάσεων του Ν.Π.Δ.Δ. «ΠΝΕΥΜΑΤΙΚΟ - ΠΟΛΙ¬ 
ΤΙΣΤΙΚΟ ΚΕΝΤΡΟ ΔΗΜΟΥ ΣΚΟΤΟΥΣΣΗΣ» Ν. Σερρών 4 
Καθιέρωση απογευματινής υπερωριακής εργασίας 
υπαλλήλων της Νομαρχιακής Αυτοδιοίκησης Ζα¬ 
κύνθου. 5 


ΑΠΟΦΑΣΕΙ Σ 

Αριθ. 256451 ( 1 ) 

Μέτρα υπέρ των παραγωγών της χώρας που οιγεωργοκτη- 
νοτροφικές και αλιευτικές τους εκμεταλλεύσεις ζημιώ¬ 
θηκαν από θεομηνίες (κατολισθήσεις, πλημμύρες), δυ¬ 
σμενείς καιρικές συνθήκες (πάγος, βροχή, ανεμοθύελ¬ 
λα, ξηρασία) και ασθένειες ως αποτέλεσμα δυσμενών 
καιρικών συνθηκών, κατά τη χρονική περίοδο Μάρτιος 
2002 - Μάρτιος 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα», (ΦΕΚ Α 137), όπως αυτό προστέθηκε 


με το άρθρο 27 του Ν. 2081/1992 (ΦΕΚ Α 154) και τροπο¬ 
ποιήθηκε με το άρθρο 1 παρ. 2α του Ν. 2469/1997 (ΦΕΚΑ 
38). 

β) Του άρθρου 13του Ν. 3074/2002 «Γενικός Επιθεωρη¬ 
τής Δημόσιας Διοίκησης, Αναβάθμιση του Σώματος Επι¬ 
θεωρητών- Ελεγκτών Δημόσιας Διοίκησης και του Συντο¬ 
νιστικού Οργάνου Επιθεώρησης και Ελέγχου και άλλες 
διατάξεις» (ΦΕΚΑ296). 

γ) Του άρθρου 28παραγρ. 17του Ν. 3147/2003«Ρύθμι¬ 
ση θεμάτων αγροτικής γης, επίλυση ζητημάτων αποκατα- 
σταθέντων και αποκαθισταμένων κτηνοτροφών και άλλες 
διατάξεις» (ΦΕΚΑ 135). 

δ) Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου των δαπανών του κράτους και 
άλλες διατάξεις» (ΦΕΚ Α 247). 

ε) Του Ν.Δ/τος 131/1974 «Περί παροχής οικονομικών 
ενισχύσεων εις την γεωργικήν, κτηνοτροφικήν, δασικήν 
και αλιευτική παραγωγή» (ΦΕΚ Α 320), όπως τροποποιή¬ 
θηκε και συμπληρώθηκε με τους Ν. 1409/1983 (ΦΕΚ Α 
199), 2538/1997 (ΦΕΚΑ242) και2512/1997 (ΦΕΚΑ 138). 

στ) Της παρ. ΙΟτου άρθρου 39του Ν. 2065/1992 «Ανα¬ 
μόρφωση της άμεσης φορολογίας και άλλες διατάξεις» 
(ΦΕΚΑ 113). 

ζ) Του Π.Δ/τος 81/2002 «Συγχώνευση Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚΑ57). 

2. Την αριθ. Υ1/10.3.2004 (ΦΕΚ Β 513) απόφαση Πρω¬ 
θυπουργού «Μεταβολή τίτλων Υπουργείων και καθορι¬ 
σμός της σειράς τάξης των Υπουργείων». 

3. Το αριθ. 121/2004 Π.Δ/γμα (ΦΕΚ Α 84) «Διορισμός 
Υπουργών και Υφυπουργών». 

4. Την αριθ. 14650/ΔΙΟΕ85/17.3.2004 (ΦΕΚ Β 519) από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών». 

5. Την αριθ. 208617/24.1.2003 κοινή απόφαση του Υφυ¬ 
πουργού Οικονομίας και Οικονομικών και Υπουργού Γε¬ 
ωργίας, «Ανάθεση έργου Υπουργείου Γεωργίας (Δ/νση 
ΠΣΕΑ) στον ΕΛ.Γ.Α.». 

6. Τις Κοινοτικές Κατευθυντήριες Γραμμές για τις κρα¬ 
τικές ενισχύσεις στον τομέα της γεωργίας. 

7. Το αριθμ. 10853/3.6.2004 έγγραφο του Οργανισμού 
Ελληνικών Γεωργικών Ασφαλίσεων (ΕΛ.Γ.Α.) - Ν.Π.Ι.Δ. 

8. Το γεγονός ότι από τις διατάξεις της απόφασης αυ¬ 
τής η συνολική δαπάνη που απαιτείται για την υλοποίηση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της παρούσας ανέρχεται σε 60.000.000 Ευρώ, τα οποία 
θα βαρύνουν τον τακτικό προϋπολογισμό του Υπουργεί¬ 
ου Αγροτικής Ανάπτυξης και Τροφίμων (Ε.Φ. 29-110 κα¬ 
τηγορίας ΚΑΕ 2000), στον οποίο θα εγγράφεται κατ’ έτος 
το αναγκαίο ποσό για την κάλυψη των υποχρεώσεων του 
ΕΛ.Γ.Α., αποφασίζουμε: 

Εγκρίνουμε τη λήψη των πιο κάτω μέτρων υπέρ των πα¬ 
ραγωγών της χώρας που οι γεωργοκτηνοτροφικές και 
αλιευτικές τους εκμεταλλεύσεις ζημιώθηκαν από θεομη¬ 
νίες (κατολισθήσεις, πλημμύρες), δυσμενείς καιρικές 
συνθήκες (πάγος, βροχή, ανεμοθύελλα, ξηρασία) και 
ασθένειες ως αποτέλεσμα δυσμενών καιρικών συνθηκών, 
κατά τη χρονική περίοδο Μάρτιος 2002 - Μάρτιος 2003. 

Οι δικαιούχοι, οι τομείς ενισχύσεων, το ύψος των ενι¬ 
σχύσεων, οι όροι και οι προϋποθέσεις χορήγησηςτων ενι¬ 
σχύσεων, καθώς και οι γενικοί όροι εφαρμογής τους ορί¬ 
ζονται ως ακολούθως: 

Α. Οι ενισχύσεις που εγκρίνονται αφορούν: 

1. Ενισχύσεις για ανασύσταση. 

2. Ενισχύσεις για απώλεια παραγωγής. 

3. Ενισχύσεις για την αποκατάσταση των ζημιών σε πά¬ 
γιο κεφάλαιο, καθώς και μηχανολογικό, γεωργικό και αλι¬ 
ευτικό εξοπλισμό. 

4. Ενισχύσεις για την αντικατάσταση ζωικού κεφαλαίου 
και μελισσοσμηνών 

5. Ενισχύσεις για τα αποθηκευμένα γεωργικά προϊόντα 
και τις ζωοτροφές που καταστράφηκαν. 

Β. Δικαιούχοι των ενισχύσεων είναι: 

Οι καλλιεργητές καρποφόρων δένδρων, αμπέλου, ακτι¬ 
νιδίων και μηδικής που υπέστησαν σοβαρές ζημιές στο 
φυτικό τους κεφάλαιο, εφόσον: 

• είναι κάτοχοι τουλάχιστον 10 σοβαρά ζημιωθέντων 
κατ’ είδος δέντρων ή Τ4 στρέμματος αμπέλου/ακτινι- 
διάς/μηδικής 

• η ποσοστιαία πραγματική απώλεια της πρώτης συ¬ 
γκομιδής, μετά την επέλευση των δυσμενών καιρικών 
συνθηκών της χρονικής περιόδου Μάρτιος 2002 - Μάρ¬ 


τιος 2003, σε σύγκριση με το μέσο όρο απόδοσης της 
τριετίας 1998-2000, υπερβαίνει το 10% 

• η ποσοστιαία πραγματική απώλεια παραγωγής, πολ- 
λαπλασιαζόμενη επί τον αριθμό των ετών κατά τα οποία 
σημειώνεται απώλεια παραγωγής, υπερβαίνει το 30% και 

• προβούν σε ανασύσταση των καλλιεργειών τους. 

Γ. Μορφή ζημιών 

Ως σοβαρές ζημιές θεωρούνται αυτές που αφορούν: 

• Ολοκληρωτική καταστροφή των δένδρων, αμπέλων, 
ακτινιδίων και μηδικής. 

• Πρόκληση βλαβών στη βάση του κορμού με αποτέλε¬ 
σμα την καταστροφή του κορμού, των πρωτογενών και 
δευτερογενών κλάδων στα δένδρα, αμπέλια και ακτινίδια. 

• Πρόκληση βλαβών στους πρωτογενείς κλάδους, με 
αποτέλεσμα την καταστροφή των πρωτογενών και δευτε¬ 
ρογενών κλάδων στα δένδρα, τα αμπέλια και τα ακτινίδια. 

• Πρόκληση βλαβών στους δευτερογενείς κλάδους 
στα δένδρα. 

Ανάλογα με τον τρόπο ανασύστασης που θα εφαρμο¬ 
στεί για την αποκατάσταση των ζημιών, τα καρποφόρα 
δένδρα, τα αμπέλια, τα ακτινίδια και η καλλιέργεια μηδι¬ 
κής κατατάσσονται στις εξής κατηγορίες: 

• Δένδρα, αμπέλια και ακτινίδια των οποίων η ανασύ¬ 
σταση θα γίνει με εκρίζωση και επαναφύτευση και προκει- 
μένου για την καλλιέργεια της μηδικής με επανασπορά. 

• Δένδρα, αμπέλια και ακτινίδια των οποίων η ανασύ¬ 
σταση θα γίνει με κοπή στη βάση του κορμού. 

• Δένδρα, αμπέλια και ακτινίδια των οποίων η ανασύ¬ 
σταση θα γίνει με κοπή των πρωτογενών κλάδων. 

• Δένδρα των οποίων η ανασύσταση θα γίνει με κοπή 
των δευτερογενών κλάδων. 

Δ. Ύψος ενίσχυσης 

Το ύψος της ενίσχυσης για την αποκατάσταση του φυ¬ 
τικού κεφαλαίου (ενίσχυση για ανασύσταση) αναφέρεται 
αναλυτικά στον Πίνακα που ακολουθεί. 


Πίνακας 1 

Χορηγούμενων ενισχύσεων για ανασύσταση φυτικού κεφαλαίου 


Αποκατάσταση φυτικού κεφαλαίου (ενίσχυση για ανασύσταση) 

Για εκρίζωση & επαναφύτευση 

€ 

Ελαιόδενδρα, εσπεριδοειδή, συκιές, φιστικιές 

| δένδρο 

μέχρι 

18 

Λοιπά καρποφόρα δένδρα 


μέχρι 

12 

Αμπέλια 

στρέμμα 

μέχρι 

1000 

Ακτινίδια 

στρέμμα 

μέχρι 

1000 

Για κοπή στη βάση του κορμού 




Ελαιόδενδρα, εσπεριδοειδή, συκιές, φιστικιές 


μέχρι 

12 

Λοιπά καρποφόρα δένδρα 

δένδρο 

μέχρι 

9 

Αμπέλια 

στρέμμα 

μέχρι 

180 

Ακτινίδια 

στρέμμα 

μέχρι 


Για κόψιμο των πρωτογενών κλάδων 




Ελαιόδενδρα, εσπεριδοειδή, συκιές, φιστικιές 

δένδρο 

μέχρι 

7 

Λοιπά καρποφόρα δένδρα 

δένδρο 

μέχρι 

4 

Αμπέλια 


μέχρι 


Ακτινίδια 

Ε3 ΙΕ IΤΤΓΙΙ 

μέχρι 


Για κόψιμο των δευτερογενών κλάδων 




Ελαιόδενδρα, εσπεριδοειδή, συκιές, φιστικιές 

δένδρο 

μέχρι 

5 

Λοιπά καρποφόρα δένδρα 

δένδρο 

μέχρι 

3 

Επανασπορά 




Μηδική, τριφύλλι (επανασπορά) 

στρέμμα 

μέχρι 

40 

1. Από τους πιο πάνω καλλιεργητές οι κατά κύρια απα¬ 
σχόληση γεωργοί, καθώς και ορισμένες άλλες κατηγο¬ 
ρίες προσώπων (μικροεπαγγελματίες, περιστασιακοί ερ¬ 
γάτες, κλπ), όπως προσδιορίστηκαν με την αριθ. 
2748/Θ/27.11.2002 απόφαση του Υπουργού Γεωργίας 
για την εφαρμογή του Προγράμματος Οικονομικής Ενί¬ 
σχυσης Ν. 143/2002 (ΡΒΟΟΥ), που πληρούν καιτιςλοιπές 


προϋποθέσεις που αναφέρονται σε αυτήν, δικαιούνται 
εκτός από την ενίσχυση για την ανασύσταση και συμπλη¬ 
ρωματική ενίσχυση για την απώλεια της παραγωγής. 

Τούψοςτης ενίσχυσης για την απώλεια της παραγωγής 
(συμπληρωματική ενίσχυση) των πολυετών ειδών, που 
υπέστησαν ζημιές στο φυτικό τους κεφάλαιο, είναι αυτό 
που αναφέρεται στον Πίνακα 2 που ακολουθεί. 


Πίνακας 2 

Χορηγούμενων ενισχύσεων για απώλεια παραγωγής 


Απώλεια παραγωγής (Συμπληρωματική ενίσχυση) 


Για εκρίζωση & επαναφίπευση 

Ελαιόδενδρα, εσπεριδοειδή, συκιές, φιστικιές 
Λοιπά καρποφόρα δένδρα 

Αμπέλια (οινοποιίας) 

Αμπέλια (επιτραπέζια) 

Ακτινίδια 

Για κοπή στη βάση του κορμού 

Ελαιόδενδρα, εσπεριδοειδή, συκιές, φιστικιές 
Λοιπά καρποφόρα δένδρα 
Αμπέλια (οινοποιίας) 

Αμπέλια (επιτραπέζια) 

Ακτινίδια 

Για κόψιμο των πρωτογενών κλάδων 

Ελαιόδενδρα, εσπεριδοειδή, συκιές, φιστικιές 
Λοιπά καρποφόρα δένδρα 
Αμπέλια (οινοποιίας) 

Αμπέλια (επιτραπέζια) 

Ακτινίδια 

Για κόψιμο των δευτερογενών κλάδων 

Ελαιόδενδρα, εσπεριδοειδή, συκιές, φιστικιές 
Λοιπά καρποφόρα δένδρα 


δένδρο 

μέχρι 

€ 

40 

δένδρο 

μέχρι 

30 

στρέμμα 

μέχρι 

600 

στρέμμα 

μέχρι 

800 

στρέμμα 

μέχρι 

1300 

δένδρο 

μέχρι 

30 

δένδρο 

μέχρι 

26 

στρέμμα 

μέχρι 

300 

στρέμμα 

μέχρι 

400 

στρέμμα 

μέχρι 

650 

δένδρο 

μέχρι 

21 

δένδρο 

μέχρι 

17 

στρέμμα 

μέχρι 

200 

στρέμμα 

μέχρι 

250 

στρέμμα 

μέχρι 

300 

δένδρο 

μέχρι 

14 

δένδρο 

μέχρι 

10 


Τρόποι χορήγησης συμπληρωματικής ενίσχυσης 

Η συμπληρωματική ενίσχυση για την απώλεια της πα¬ 
ραγωγής θα καταβληθεί για τα καρποφόρα δέντρα σε 
τέσσερις (4) ετήσιες δόσεις, όταν πρόκειται για εκρίζωση 
και επαναφύτευση ή κοπή στη βάση του κορμού, σε τρεις 
(3) ετήσιες δόσεις για κόψιμο των πρωτογενών κλάδων 
και σε δύο (2) ετήσιες δόσεις για κοπή των δευτερογενών 
κλάδων. 

Στα αμπέλια ή ακτινίδια η ενίσχυση θα καταβληθεί σε 
τρεις (3) ετήσιες δόσεις για εκρίζωση ή κοπή στη βάση 
του κορμού και σε δύο (2) ετήσιες δόσεις για κοπή των 
πρωτογενών κλάδων. 

2. Οικονομικής ενίσχυσης δικαιούνται: 

α) Οι γεωργοί και ιχθυοκαλλιεργητές που η ετήσια πα¬ 
ραγωγή τους (φυτική, αλιευτική) ζημιώθηκε κατά είδος 
προϊόντος σε ποσοστό 20% και πάνω για τις μειονεκτικές 
περιοχές και 30% και πάνω για τις λοιπές περιοχές της χώ¬ 
ρας, σε σχέση με τη μέση απόδοση, όπως αυτή αναγρά¬ 
φεται στους σχετικούς πίνακες του Παραρτήματος, που 
διαβιβάστηκαν στις αρμόδιες υπηρεσίες της Ευρωπαϊκής 
Επιτροπής. 

Το ύψος της χορηγούμενης οικονομικής ενίσχυσης εί¬ 
ναι ίσο με το 50% της αξίας της παραγωγής που έχασαν. 


β) Οι γεωργοκτηνοτρόφοι που τα αποθηκευμένα τους 
γεωργικά προϊόντα ή ζωοτροφές ζημιώθηκαν σε ποσοστό 
κατ' είδος 20% και πάνω για τις μειονεκτικές περιοχές και 
30% και πάνω για τις λοιπές περιοχές της χώρας: 

• σε σχέση με τη συνολική τους παραγωγή, εφόσον 
προέρχονται από ίδια παραγωγή. 

• σε σχέση με τα συνολικά αποθέματά τους, εφόσον 
προέρχονται από αγορά. 

Το ύψος της χορηγούμενης οικονομικής ενίσχυσης εί¬ 
ναι ίσο με το 60% της αξίας της παραγωγής που έχασαν ή 
της αξίας των αποθηκευμένων προϊόντων και ζωοτροφών 
εξ’ αγοράς, αντίστοιχα. 

γ) Οι γεωργοκτηνοτρόφοι των οποίων: 

• το πάγιο κεφάλαιο τους (γεωργοκτηνοτροφικά κτί- 
σματα, θερμοκήπια, καπνοξηραντήρια, περιφράξεις, τοι¬ 
χία αντιστήριξης, υποστυλώσεις αμπέλων/ ακτινιδίων, 
αγροί, βοσκότοποι, εγκαταστάσεις ιχθυοτροφείων, κλπ). 

• ο μηχανολογικός, γεωργικός, αλιευτικός και λοιπός 
εξοπλισμός τους (γεωργικά μηχανήματα, δίκτυα και σω¬ 
λήνες μεταφοράς νερού για άρδευση καλλιεργειών ή 
ύδρευση ζώων, τα δίχτυα ελαιοσυλλογής, τα ελαιόπανα 
και τα μέσα κάλυψης των καλλιεργειών, πλαισιοκυψέλες 
χωρίς σμήνος, κ.λπ.) ζημιώθηκε σε ποσοστό 10% και πά- 

νω και θα προβούν σε ανακατασκευή, αντικατάσταση ή 
επισκευή αυτών. 

Το ύψος της χορηγούμενης οικονομικής ενίσχυσης εί¬ 
ναι ίσο με το 70% της δαπάνης αποκατάστασης των ζη¬ 
μιών (ανακατασκευής ή επισκευής). 

δ) Οι γεωργοκτηνοτρόφοι, πτηνοτρόφοι και μελισσο- 
τρόφοι που θα αντικαταστήσουν το ζωικό τους κεφάλαιο 
που ζημιώθηκε από κατολισθήσεις, υπό την προϋπόθεση 
ότι το ποσοστό των απωλειών είναι 20% και πάνω για τις 
μειονεκτικές περιοχές και 30% και πάνω για τις λοιπές πε¬ 
ριοχές της χώρας, επί του συνολικού αριθμού των εκτρε- 
φομένων κατ’ είδος και εφόσον αποτελούν συγκροτημέ¬ 
νη εκμετάλλευση που περιλαμβάνει: 

• Προκειμένου περί βοοειδών, τουλάχιστον 1 βοοειδές 
μεγαλύτερο των 2 ετών. 

• Προκειμένου περί μονόπλων, τουλάχιστον 2 μόνο- 
πλα. 

• Προκειμένου περί αιγοπροβάτων, τουλάχιστον 7 αι¬ 
γοπρόβατα μεγαλύτερα του 1 έτους. 

• Προκειμένου περί χοίρων, τουλάχιστον 3 χοιρομητέ- 
ρες ή 3 παχ. Χοίροι Ζ.Β. μεγαλύτερου των 50 κιλών. 

• Προκειμένου περί κονίκλων, τουλάχιστον ογδόντα 
(80). 

• Προκειμένου περί πτηνών, τουλάχιστον διακόσια 
(200) πτηνά ή 3 στρουθοκαμήλους. 

• Προκειμένου περί μελισσοσμηνών, τουλάχιστον δέκα 
(10) πλαισιοκυψέλες με σμήνος. 

Το ύψος της ενίσχυσης θα είναι ίσο με το 80% της αξίας 
του ζωικού κεφαλαίου που ζημιώθηκε και αντικαταστάθη- 
κε. 

Δικαιούχοι των ενισχύσεων των περιπτώσεων α, β, γ και 
δ είναι οι κατά κύρια απασχόληση γεωργοί καθώς και ορι¬ 
σμένες άλλες κατηγορίες προσώπων (μικροεπαγγελμα- 
τίες, μικροεισοδηματίες, περιστασιακοί εργάτες κλπ), 
όπως αυτές προσδιορίσθηκαν στη με αριθ. 2748/Θ/ 
27.11.2002 απόφαση του Υπουργού Γεωργίας και πλη¬ 
ρούν καιτις λοιπές προϋποθέσεις που αναφέρονται σ' αυ¬ 
τήν. 

Ε. ΔΙΑΔΙΚΑΣΤΙΚΑ 

1. Ο καθορισμός των δικαιούχων και η καταβολή των 
αναφερομένων οικονομικών ενισχύσεων θα γίνει από τον 
ΕΛ.Γ.Α. βάσει των στοιχείων εξατομίκευσης των ζημιών 
και διαπίστωσης της αποκατάστασης αυτών. 

Αποκλείονται των αναφερομένων οικονομικών ενισχύ¬ 
σεων οι αγρότες: 

• Που πήραν ή θα πάρουν άμεσα ή έμμεσα οικονομική 
ενίσχυση από άλλο φορέα του Δημοσίου για ζημιά που πε¬ 
ριλαμβάνεται στην παρούσα, εφόσον αυτή είναι ίση ή με¬ 
γαλύτερη από αυτήν που προβλέπεται στην παρούσα 
απόφαση, άλλως χορηγείται σ’ αυτούς η διαφορά ώστε 
το άθροισμα των διαφόρων οικονομικών ενισχύσεων να 
μην υπερβαίνει την προβλεπόμενη στην απόφαση αυτή 
οικονομική ενίσχυση. 

• Που εξ αιτίας αδράνειας ή αμέλειας τους υπέστησαν 
ζημιά ή υπήρξε επέκταση αυτής. 

2. Οι αναφερόμενες στην παρούσα απόφαση οικονομι¬ 
κές ενισχύσεις θα χορηγούνται στο σύνολό τους, εφόσον 
δεν υπερβαίνουν το 100% του κόστους ανασύστασης ή 
της απώλειας εισοδήματος (αφού αφαιρεθούν τυχόν δα¬ 


πάνες που δεν πραγματοποιήθηκαν ή δεν θα πραγματο¬ 
ποιηθούν) ή της δαπάνης αποκατάστασης των ζημιών ή 
αντικατάστασης των ζώων, πτηνών και πλαισιοκυψελών 
(κυψελών με πλαίσια ή μη). 

Για να αποφευχθεί η υπεραντιστάθμιση, το ποσό της 
καταβλητέας ενίσχυσης στην περίπτωση της απώλειας 
παραγωγής, δεν θα υπερβαίνει τη μέση απόδοση ανα¬ 
φοράς (έτη 1998-2000), όπως αυτή αναγράφεται στους 
πίνακες του Παραρτήματος, που διαβιβάστηκαν στις 
αρμόδιες υπηρεσίες της Ευρωπαϊκής Επιτροπής, πολ- 
λαπλασιαζόμενη επί τη μέση τιμή κατά την ίδια περίοδο, 
μείον την πραγματική παραγωγή του έτους ζημιάς 
2003, πολλαπλασιαζόμενη επί τη μέση τιμή για την πε¬ 
ρίοδο αυτή. Το ποσό της ενίσχυσης θα μειώνεται επίσης 
κατά το ποσό των όποιων καταβολών απευθείας ενι¬ 
σχύσεων. 

3. Οι δικαιούχοι των οικονομικών ενισχύσεων αναλαμ¬ 
βάνουν την υποχρέωση να αποδέχονται οποιοδήποτε 
έλεγχο και υποδείξεις που θα γίνονται από τις αρμόδιες 
Εθνικές ή Κοινοτικές Υπηρεσίες, άλλως θα επιστρέφουν 
εντόκως τα καταβληθέντα ποσά των ενισχύσεων. 

4. Η επιστροφή των αχρεωστήτως καταβληθέντων πο¬ 
σών θα γίνεται σύμφωνα με τις διατάξεις του Ν.Δ. 356/74 
περί «κώδικος εισπράξεως Δημοσίων εσόδων». 

5. Ο Υπουργός Αγροτικής Ανάπτυξης & Τροφίμων, με 
αποφάσεις του μπορεί να καθορίζει: 

• Τους δικαιούχους, τα απαραίτητα δικαιολογητικά και 
τον τρόπο πληρωμής των αναφερομένων οικονομικών 
ενισχύσεων. 

• Το μέγιστο αριθμό ανασυσταβέντων δένδρων καθώς 
και στρεμμάτων αμπέλου, ακτινιδιάς και μηδικής που θα 
ενισχυθούν κατά εκμετάλλευση. 

• Το ανώτατο και κατώτατο ποσό ενίσχυσης κατά τομέα 
δραστηριότητας και δικαιούχο. 

• Την κλίμακα κατηγοριοποίησης των χορηγούμενων 
ενισχύσεων (ανασύστασης και συμπλήρωσης απώλειας 
παραγωγής) των καρποφόρων δένδρων, αμπέλων και 
ακτινιδίων ανάλογα της παραγωγικότητας αυτών. 

• Κάθε άλλη λεπτομέρεια εφαρμογής της παρούσας 
απόφασης. 

6. Ο Υπουργός Αγροτικής Ανάπτυξης & Τροφίμων δύ- 
ναται επίσης με αποφάσεις του, σε ορισμένες ειδικές πε¬ 
ριπτώσεις που κρίνει απαραίτητο να προσδιορίζει (ανα¬ 
λογικά) το ποσό ή το ποσοστό των ενισχύσεων στα πλαί¬ 
σια του προϋπολογισμού που έχει εγκριθεί για κάθε 
δραστηριότητα και των ποσοστών ενίσχυσης που προ- 
βλέπονται στην παρούσα απόφαση. 

7. Στις περιπτώσεις που οι δικαιούχοι ενισχύσεων είχαν 
ασφαλιστεί σε ασφαλιστικό φορέα, τότε η ενίσχυση που 
προβλέπεται με την παρούσα απόφαση χορηγείται στο 
σύνολό της, εφόσον το άθροισμα της αποζημίωσης, που 
καταβάλλεται από τον ασφαλιστικό φορέα και της οικο¬ 
νομικής ενίσχυσης που καταβάλλεται από το παρόν πρό¬ 
γραμμα δεν υπερβαίνει το 100% της ζημιάς, άλλως αυτή 
μειώνεται αναλογικά. 

8. Σε περίπτωση που αγρότης πήρε μέρος της παραγω¬ 
γής του, πριν συμβούν οι θεομηνίες και οι δυσμενείς και¬ 
ρικές συνθήκες, η οικονομική ενίσχυση για την απώλεια 
παραγωγής θα μειωθεί αναλογικά. 

9. Εφόσον η αποκατάσταση των ζημιών αφορά εκρίζω- 

ση και επαναφύτευση ή κοπή στη βάση του κορμού, τότε 
ο δικαιούχος αναλαμβάνει την υποχρέωση να πραγματο¬ 
ποιεί την επαναφύτευση ή τον εμβολιασμό με ενδεικνυό- 
μενες ποικιλίες και πάντα με τη σύμφωνη γνώμη της 
Δ/νσης Γεωργίας ή Αγροτικής Ανάπτυξης. 

10. Τα παραστατικά, όπου αυτά είναι απαραίτητα, που 
θα προσκομίσουν οι ζημιωθέντες παραγωγοί για να πά¬ 
ρουν τις προβλεπόμενες οικονομικές ενισχύσεις, θα γίνο¬ 
νται δεκτά εφόσον έχουν ημερομηνία μεταγενέστερη της 
ημερομηνίας που συνέβη η ζημιά. 

11. Το κόστος στο οποίο δεν υπεβλήθη ο δικαιούχος 
εξαιτίας της ζημιάς που προκλήθηκε στις καλλιέργειες 
(μη πραγματοποίηση της συγκομιδής, κλπ.) θα ληφθεί 
υπόψη κατά τον υπολογισμό της ενίσχυσης. 

12. Εφόσον διαπιστωθεί ότι οι απώλειες της παραγωγής 
ήταν μικρότερες από 20% στις μειονεκτικές περιοχές ή 
30% στις λοιπές περιοχές θα ανακτηθούν οι οικονομικές 
ενισχύσεις που θα έχουν χορηγηθεί στους πληγέντες πα¬ 
ραγωγούς. 

13. Η αποκατάσταση των ζημιών, βάσει των ανωτέρω, 
θα πρέπει να ενεργηθεί σε αποκλειστική προθεσμία 5 
ετών από την ημερομηνία ζημιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΟΙΚΟΝΟΜΙΚΩΝ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 

-♦- 

Αριθ. 3397/93 (2) 

Καθιέρωση υπερωριακής εργασίας σε υπάλληλο του Δή¬ 
μου Σκοτούσσης Ν. Σερρών για τηντήρηση πρακτικών 
συνεδριάσεων του Δημοτικού Συμβουλίου του Δήμου 
μας. 

Ο ΔΗΜΑΡΧΟΣ ΣΚΟΤΟΥΣΣΗΣ Ν. ΣΕΡΡΩΝ 

Έχοντας υπόψη: 

1. Τιςδιατάξειςτουάρθρου ΙΟδτουΝ. 1188/1981,όπως 
τροποποιήθηκαν με τις διατάξεις του άρθρου 8 παρ. 17 
του Ν. 2307/1995 «προσαρμογή νομοθεσίας αρμοδιότη¬ 
τας Υπουργείου Εσωτερικών στις διατάξεις για τη Νο¬ 
μαρχιακή Αυτοδιοίκηση και άλλες διατάξεις». 

2. Την αριθ. 2/62864/0022/28.1.2004 κοινή απόφαση 
των Υφυπουργών Οικονομίας και Οικονομικών και Εσω¬ 
τερικών, Δημόσιας Διοίκησης και Αποκέντρωσης και που 
δημοσιεύθηκε στο ΦΕΚ 181/Β/30.1.2004 «περί καθορι¬ 
σμού ορίων υπερωριακής εργασίας υπαλλήλων των Δή¬ 
μων και Κοινοτήτων που θα τηρούν τα πρακτικά των συ¬ 
νεδριάσεων του Δημοτικού και Κοινοτικού Συμβουλίου 
ως και των Συμβουλίων των Συνδέσμων, Νομικών Προ¬ 
σώπων και Ιδρυμάτων» ως και την διόρθωση σφάλματος 
στο ορθό «... 30...ώρες το μήνα» ΦΕΚ 505/τ. Β75.3.2004 
της ΚΥΑ αριθ.2/62864/0022/28.1.2004. 

3. Τις διατάξεις του άρθρου 16 του Ν.3205/2003, απο¬ 
φασίζουμε: 

1. Εγκρίνουμε την καθιέρωση υπερωριακής εργασίας 
σε υπάλληλο του Δήμου Σκοτούσσης Ν. Σερρών, του 
Κλάδου ΔΕΙ Διοικητικού για τηντήρηση πρακτικών συνε- 


δριάσεως του Δημοτικού Συμβουλίου του Δήμου μας για 
το χρονικό διάστημα που αρχίζει ένα μήνα πριν τη δημο¬ 
σίευση της απόφασης αυτής στην Εφημερίδα της Κυβερ¬ 
νήσεως μέχρι 31.12.2004 σε τριάντα (30) ώρες κατ’ ανώ¬ 
τατο όριο το μήνα. 

2. Από την παρούσα απόφασή μας, προκαλείται δαπά¬ 
νη σε βάρος του Κ.Α. 05.113.3 του προϋπολογισμού του 
Δήμου ποσού 2.260,08 ευρώ κατ’ ανώτατο όριο ετησίως 
και για τον λόγο αυτό υπάρχει εγγεγραμμένη πίστωση 
στον Κ.Α. 05.113.3 ποσού 3.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σκοτούσσα, 16 Ιουνίου 2004 

Ο Δήμαρχος 
ΛΑΖΑΡΟΣ ΕΥΑΓΓΕΛΙΔΗΣ 

-♦- 

Αριθ. 3398/94 (3) 

Καθιέρωση υπερωριακής εργασίας για ανάθεση διεκπε¬ 
ραίωσης της διοικητικής και οικονομικής υπηρεσίας 
του Ν.Π.Δ.Δ. «ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ 
ΔΗΜΟΥ ΣΚΟΤΟΥΣΣΗΣ» Ν. Σερρών σε υπάλληλο του 
Δήμου Σκοτούσσης Ν. Σερρών. 

Ο ΔΗΜΑΡΧΟΣ ΣΚΟΤΟΥΣΣΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις του άρθρου 109 «Αποζημίωση υπαλλή¬ 
λων εκτελούντων πρόσθετον υπηρεσίαν» του Ν. 1188/ 
1981. 

2. Τις διατάξεις του άρθρου 114 του Δ.Κ.Κ. (Π.Δ. 
410/1995). 

3. Το άρθρο 15του Κανονισμού Διοίκησης καιΔιαχείρι- 
σηςτου Ν.Π. «ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΔΗ¬ 
ΜΟΥ ΣΚΟΤΟΥΣΣΗΣ» που ψηφίστηκε με την 72/2002 από¬ 
φαση του Δημοτικού Συμβουλίου Δήμου Σκοτούσσης. 

4. Τις διατάξεις του άρθρου 16 του Ν. 2539/1997. 

5. Την αριθ. 83201/87/16.12.1987 απόφαση του Υπουρ¬ 
γού Εσωτερικών (ΦΕΚ 763/31.12.1987 τ. Β') «καθορισμός 
ωρών υπερωριακής απασχόλησης υπαλλήλων ΟΤΑ που 
εκτελούν πρόσθετα καθήκοντα». 

6. Τις διατάξεις του άρθρου 16του Ν. 3205/2003. 

7. Το γεγονός ότι είναι ανάγκη να ανατεθεί σε υπάλληλο 
του Δήμου η εκτέλεση της διοικητικής και οικονομικής 
υπηρεσίας του Ν.Π. «ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕ¬ 
ΝΤΡΟ ΔΗΜΟΥ ΣΚΟΤΟΥΣΣΗΣ», διότι το εν λόγω Ν.Π.Δ.Δ. 
στερείται προσωπικού, αποφασίζουμε: 

1. Εγκρίνουμε την καθιέρωση υπερωριακής εργασίας 
σε υπάλληλο του Δήμου Σκοτούσσης Ν. Σερρών, του 
Κλάδου ΔΕΙ Διοικητικού για τη διεκπεραίωση της διοικη¬ 
τικής και οικονομικής υπηρεσίαςτου Ν.Π. «ΠΝΕΥΜΑΤΙΚΟ 
- ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΣΚΟΤΟΥΣΣΗΣ» για το 
χρονικό διάστημα που αρχίζει ένα μήνα πριντη δημοσίευ¬ 
ση της απόφασης αυτής στην Εφημερίδα της Κυβερνή¬ 
σεως μέχρι 31.12.2004 σε τριάντα (30) ώρες κατ’ ανώτα¬ 
το όριο το μήνα. 

2. Από την παρούσα απόφασή μας, προκαλείται δαπά¬ 
νη σε βάρος του Κ.Α. 05.113.1 του προϋπολογισμού του 
Ν.Π.Δ.Δ. ποσού 2.260,08 ευρώ κατ’ ανώτατο όριο ετη¬ 
σίως και για τον λόγο αυτό υπάρχει εγγεγραμμένη πίστω¬ 
ση στον Κ.Α. 05.113.1 ποσού 2.400,00 ευρώ για υπερω- 
ριακή εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σκοτούσσα, 16 Ιουνίου 2004 
Ο Δήμαρχος 

ΛΑΖΑΡΟΣ ΕΥΑΓΓΕΛΙΔΗΣ 

-♦- 

Αριθ. 3399/95 (4) 

Καθιέρωση υπερωριακής εργασίας σε υπάλληλο του Δή¬ 
μου Σκοτούσσης Ν. Σερρών για τηντήρηση πρακτικών 
συνεδριάσεων του Ν.Π.Δ.Δ. «ΠΝΕΥΜΑΤΙΚΟ - ΠΟΛΙ¬ 
ΤΙΣΤΙΚΟ ΚΕΝΤΡΟ ΔΗΜΟΥ ΣΚΟΤΟΥΣΣΗΣ» Ν. Σερρών. 

Ο ΔΗΜΑΡΧΟΣ ΣΚΟΤΟΥΣΣΗΣ Ν. ΣΕΡΡΩΝ 

Έχοντας υπόψη: 

1. Τις διατάξειςτου άρθρου 106του Ν. 1188/1981, όπως 
τροποποιήθηκαν με τις διατάξεις του άρθρου 8 παρ. 17 
του Ν. 2307/1995 «προσαρμογή νομοθεσίας αρμοδιότη¬ 
τας Υπουργείου Εσωτερικών στις διατάξεις για τη Νο¬ 
μαρχιακή Αυτοδιοίκηση και άλλες διατάξεις». 

2. Την αριθ. 2/62864/0022/28.1.2004 κοινή απόφαση 
των Υφυπουργών Οικονομίας και Οικονομικών και Εσω¬ 
τερικών Δημόσιας Διοίκησης και Αποκέντρωσης και που 
δημοσιεύθηκε στο ΦΕΚ 181/Β/30.1.2004 «περί καθορι¬ 
σμού ορίων υπερωριακής εργασίας υπαλλήλων των Δή¬ 
μων και Κοινοτήτων που θα τηρούν τα πρακτικά των συ¬ 
νεδριάσεων του Δημοτικού και Κοινοτικού Συμβουλίου 
ως και των Συμβουλίων των Συνδέσμων, Νομικών Προ¬ 
σώπων και Ιδρυμάτων» ως και την διόρθωση σφάλματος 
στο ορθό «... 30...ώρες το μήνα» ΦΕΚ 505/τ. Β75.3.2004 
της ΚΥΑ αριθ.2/62864/0022/28.1.2004. 

3. Τις διατάξεις του άρθρου 16του Ν.3205/2003. 

4. Το γεγονός ότι το εν λόγω Ν.Π.Δ.Δ. στερείται προσω¬ 
πικού, αποφασίζουμε: 

1. Εγκρίνουμε την καθιέρωση υπερωριακής εργασίας 
σε υπάλληλο του Δήμου Σκοτούσσης Ν. Σερρών, του 
Κλάδου ΔΕΙ Διοικητικού για την τήρηση πρακτικών συνε- 
δριάσεως του Διοικητικού Συμβουλίου του Ν.Π. «ΠΝΕΥ¬ 
ΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΔΗ Μ ΟΥ ΣΚΟΤΟΥΣΣΗΣ» 
για το χρονικό διάστημα που αρχίζει ένα μήνα πριν τη δη¬ 
μοσίευση της απόφασης αυτής στην Εφημερίδα της Κυ¬ 
βερνήσεως μέχρι 31.12.2004 σε τριάντα (30) ώρες κατ’ 
ανώτατο όριο το μήνα. 

2. Απότηνπαρούσα απόφασή μας, προκαλείται δαπάνη σε 
βάρος του Κ.Α. 05.113.1 του προϋπολογισμού του Ν.Π.Δ.Δ. 
ποσού 2.260,08 ευρώ κατ’ ανώτατο όριο ετησίως και για τον 
λόγο αυτό υπάρχει εγγεγραμμένη πίστωση στον Κ.Α. 
05.113.1 ποσού 2.400,00 ευρώ για υπερωριακή εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σκοτούσσα, 16 Ιουνίου 2004 
Ο Δήμαρχος 

ΛΑΖΑΡΟΣ ΕΥΑΓΓΕΛΙΔΗΣ 

-♦- 

Αριθ. 1120 (5) 

Καθιέρωση απογευματινής υπερωριακής εργασίας υπαλ¬ 
λήλων της Νομαρχιακής Αυτοδιοίκησης Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης». 


2. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ και ΟΤΑ... κ.λπ.». 

3. Τις διατάξεις του άρθρου 25 παρ. 7του Ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλλες 
διατάξεις». 

4. Την αρ. 2/72757/0022/31.12.2003 εγκύκλιο του 
Υπουργείου Οικονομίας και Οικονομικών (Γ.Λ.Κ.) «Παρο¬ 
χή οδηγιών για την εφαρμογή των διατάξεων του Ν. 
3205/2003». 

5. Το γεγονός ότι για την κάλυψη επιτακτικών υπηρε¬ 
σιακών αναγκών απαιτείται η υπερωριακή απασχόληση 
του προσωπικού και συγκεκριμένα: 

α) Των οδηγών: 

- για τις μετακινήσεις εντός και εκτός Νομού του Νο¬ 
μάρχη 

- για τις ανάγκες των Πανελληνίων εξετάσεων, αποφοί¬ 
των ΤΕΕ 

- για την αντιμετώπιση εκτάκτων αναγκώντου Τμήματος 
ΠΣΕΑ (πυρκαγιές κ.λπ.) σε εφαρμογή του Σχεδίου Ξενο- 
κράτης 

- για τις μετακινήσεις προσώπων που φιλοξενούνται σε 
τοπικές εορτές και πολιτιστικές εκδηλώσεις. 

β) Των υπαλλήλων του Τμήματος Απασχόλησης: 

- λόγω της προσθήκης με τον πρόσφατο Ν. 3202/2003 
νέων αρμοδιοτήτων στο Τμήμα αυτό, όπως έκδοση δί¬ 
χρονων αδειών εργασίας, μετακινήσεις αλλοδαπών από 
άλλους Νομούς, μετακλήσεις αλλοδαπών όπως και μετα¬ 
φορές φακέλων. 

- λόγω της ελαχιστοποίησης του παραγωγικού χρόνου 
εργασίας με την καθιέρωση ωραρίου κοινού (9 π.μ. μέχρι 
12 μ.μ.) και 

- λόγω του πλήθους των εισερχομένων εγγράφων εξαι- 
τίαςτου μεγάλου αριθμού αλλοδαπών που διαμένουν στο 
Νομό. 

γ) Των υπαλλήλων της Δ/νσης Οικονομικών Υπηρεσιών: 

προκειμένου να εφαρμοστεί η απόφαση του Γ.Λ. Κ. πε¬ 
ρί της δημιουργίας Ειδικού Φορέα στον Προϋπολογι¬ 
σμό των Ν.Α. στον οποίο θα εγγράφονται οι πιστώσεις 
Δημοσίων Επενδύσεων, γεγονός που απαιτεί τροποποι¬ 
ήσεις του χρησιμοποιούμενου προγράμματος μηχανο¬ 
γράφησης της Υπηρεσίας, αναμόρφωση του προϋπο¬ 
λογισμού, έτους 2004, διόρθωση όλων των καρτελών 
των έργων, διόρθωση ενταλμάτων που έχουν εκδοθεί 
κ.λπ. 

δ) Του απασχολούμενου τεχνικού υπαλλήλου για τη μα- 
γνητοφώνηση των πρακτικών του Ν.Σ. 

ε) Του απασχολούμενου επιμελητή σε διάφορες δρα¬ 
στηριότητες εργάτη κατά την προετοιμασία διαφόρων 
εκδηλώσεων. 

6. Το γεγονός ότι στον προϋπολογισμό της Ν.Α. έχει εγ¬ 
γράφει στον ΚΑΕ 072/0511 πίστωση για τον σκοπό αυτό 
ύψους 27.594 ευρώ, αποφασίζουμε: 

Εγκρίνουμε την καθιέρωση υπερωριακής απογευματι¬ 
νής εργασίας πέρα από το κανονικό ωράριο για δέκα έξι 

(16) υπαλλήλουςτηςΝ.Α. για χρονικό διάστημα έξι (6) μη¬ 
νών με τις εξής ώρες ανά κατηγορία: 

ΠΕ: 835 
ΔΕ: 2210 και 
ΥΕ: 200. 

Σύνολο ωρών: 3245. 


Η παρούσα έχει αναδρομική ισχύ ενός (1) μηνός, πριντη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 27 Μαΐου 2004 
Ο Νομάρχης 
ΔΙΟΝΥΣΙΟΣ ΓΑΣΠΑΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ : νννννν.Θΐ.^Γ - θ-ιύιθΜ: \Λ/θβηΐ35ΐθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαι'ο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 θυιΌ προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οό- ιόγπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ί3Χ :210-9472556 ϊπΙθπιθΙ : ΙιΙΙρ://νννννν.θ(. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβΓπβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































